[image: image1.wmf][image: image2.png]



ประกาศองค์การบริหารส่วนตำบลตะเคียนทอง
เรื่อง  กรอบอัตรากำลังพนักงานจ้าง  ๔  ปี ระหว่างปี  ๒๕๕๒ - ๒๕๕๕
…………………………

ตามประกาศคณะกรรมการพนักงานส่วนตำบลจังหวัดสุราษฎร์ธานี  เรื่อง  กำหนดหลักเกณฑ์เกี่ยวกับพนักงานจ้างขององค์การบริหารส่วนตำบล ลงวันที่ ๕  กรกฎาคม ๒๕๔๗ ข้อ ๗ และข้อ ๑๒ ประกาศ คณะกรรมการพนักงานส่วนตำบลจังหวัดสุราษฎร์ธานี  เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล  ลงวันที่ ๑๑  พฤศจิกายน  ๒๕๔๕  ข้อ ๑๕  ข้อ ๑๖ ข้อ ๑๘  ข้อ ๑๙  และข้อ ๒๐   กำหนดให้องค์การบริหารส่วนตำบลจัดทำกรอบอัตรากำลังพนักงานจ้าง  ๔  ปี  เพื่อเป็นกรอบในการกำหนดตำแหน่งและการใช้ตำแหน่งพนักงานจ้างขององค์การบริหารส่วนตำบล  โดยให้องค์การบริหารส่วนตำบลคำนึงถึงภารกิจ  อำนาจหน้าที่ตามกฎหมายว่าด้วยการกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.๒๕๔๒  ตามกฎหมายว่าด้วยความรับผิดชอบ  ลักษณะงานที่ต้องปฏิบัติ  ความยาก  คุณภาพงานและปริมาณงาน  ตลอดทั้งภาระค่าใช้จ่ายขององค์การบริหารส่วนตำบลและของรัฐในหมวดเงินอุดหนุนที่จะต้องจ่ายในด้านบุคคลและการจัดสรรเงินงบประมาณขององค์การบริหารส่วนตำบล  โดยกำหนดเป็นกรอบอัตรากำลังพนักงานจ้างในระยะเวลา  ๔    ปีนั้น   
ดังนั้น เพื่อให้การประกาศใช้กรอบอัตรากำลังพนักงานจ้าง ๔ ปี ระหว่างปี  ๒๕๕๒-๒๕๕๕ เป็นไปตามหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ประกอบกับมติคณะกรรมการพนักงานส่วนตำบลจังหวัดสุราษฎร์ธานี ในการประชุม ครั้งที่ ๑๑/๒๕๕๑ เมื่อวันที่ ๒๑  พฤศจิกายน ๒๕๕๑  องค์การบริหารส่วนตำบลตะเคียนทอง จึงประกาศใช้กรอบอัตรากำลังพนักงานจ้างในช่วง ๔ ปี ระหว่าง ๒๕๕๒–๒๕๕๕ เพื่อเป็นกรอบในการกำหนดตำแหน่งและใช้ตำแหน่งพนักงานจ้าง
ทั้งนี้  ตั้งแต่วันที่ ๑  เดือนตุลาคม  พ.ศ. ๒๕๕๑ เป็นต้นไป 


 ประกาศ  ณ  วันที่   ๒๒  เดือน ธันวาคม   พ.ศ. ๒๕๕๑

(นายธีระวิทย์  สุทธินุ่น)
นายกองค์การบริหารส่วนตำบลตะเคียนทอง

